27. ΝΟΜΟΘΕΤ. ΔΙΑΤΑΓΜΑ υπ’ αριθ. 1113 της 14/18 Φεβρ. 1972 (ΦΕΚ Α΄27) Περί καταρτίσεως Οργανισμών των Λιμενικών Ταμείων και περί προσλήψεως υπ’ αυτών προσωπικού ιδιωτικού δικαίου. Άρθρ.1.-Δια Β.Δ/των, εκδιδομένων προτάσει των Υπουργών Βοηθού Πρωθυπουργού, Οικονομικών και Δημ. Έργων, ρυθμίζονται τα της Οργανώσεως, συγκροτήσεως και λειτουργίας των Λιμενικών Ταμείων, ως και ο αριθμός των οργανικών, πάσης κατηγορίας και μορφής σχέσεως, θέσεων των εν λόγω Ταμείων. Άρθρ.2.-Μέχρις εκδόσεως των υπό του άρθρ. 1 του παρόντος προβλεπομένων Β.Δ/των εις τας συνεδριάσεις των Λιμενικών Επιτροπών συμμετέχει, ως Γραμματεύς, ο αρχαιότερος των υπηρετούντων διοικητικών υπαλλήλων, όστις τηρεί τα πρακτικά και μεριμνά δια την εκτέλεσιν των αποφάσεων. Δια τα Λιμενικά Ταμεία Βόλου, Ηρακλείου, Καβάλας, Λέσβου, Πατρών, Ρόδου και Χανίων δύναται να ορίζηται υπό της Λιμενικής Επιτροπής ως Γραμματεύς αυτής, έτερος υπάλληλος του Ταμείου, ο δε Προϊστάμενος των Διοικητικών υπηρεσιών των Ταμείων τούτων συμμετέχει, άνευ ψήφου εις τας συνεδριάσεις της Λιμενικής Επιτροπής, εισηγούμενος τα προς συζήτησιν θέματα και μεριμνά δια την εκτέλεσιν των αποφάσεων αυτής. Άρθρ.3.-1.Μέχρι καταρτίσεως των, κατά το άρθρ. 1 του παρόντος, Οργανισμών των Λιμενικών Ταμείων, των στερουμένων τοιούτων, και επί εν μετά ταύτην τρίμηνον, πάντως δε δια χρονικόν διάστημα ουχί πέραν της 31ης Δεκ. 1972, επιτρέπεται, προς ικανοποίησιν της επειγούσης ανάγκης διεξαγωγής της υπηρεσίας αυτών, η πρόσληψις παρ’ εκάστου εκ τούτων μέχρι 2 υπαλλήλων επί συμβάσει εργασίας ιδιωτικού δικαίου ωρισμένου χρόνου. 2.Ως προσόν δια την πρόσληψιν των υπαλλήλων τούτων ορίζεται το απολυτήριον εξαταξίου Γυμνασίου ή άλλης ισοτίμου μέσης Σχολής γενικής εκπαιδεύσεως. Η πρόσληψις γίνεται δια πράξεως της Λιμενικής Επιτροπής εγκρινομένης υπό του οικείου Νομάρχου αι δε αποδοχαί του ούτω προσλαμβανομένου προσωπικού, βαρύνουσαι το οικείον Λιμενικόν Ταμείον, καθορίζονται δια κοινής αποφάσεως των Υπουργών Οικονομικών και Δημ. Έργων. 3.Αι μετά την 15ην Νοεμ. 1968 γενόμεναι υπό των Λιμενικών Επιτροπών αναθέσεις διεξαγωγής υπηρεσιακών έργων επί κατ’ αποκοπήν αμοιβή θεωρούνται ως νομίμως γενόμεναι δια την, μέχρι της ενάρξεως ισχύος του παρόντος, καταβολήν της αμοιβής. Άρθρ.4.-1.Προς αντιμετώπισιν των εκτάκτων αναγκών λειτουργίας των Λιμενικών Ταμείων, εις περιπτώσεις κενώσεως πασών των οργανικών θέσεων υπαλλήλων Α΄ και Β΄ Κατηγορίας, επιτρέπεται η παρ’ εκάστου τούτων πρόσληψις ενός υπαλλήλου επί συμβάσει εργασίας ιδιωτικού δικαίου. Η σύμβασις αύτη θεωρείται αυτοδικαίως καταγγελθείσα μετά πάροδον μηνός από της πληρώσεως της πρώτης οργανικής θέσεως και δεν δύναται να διαρκέση, εν πάση περιπτώσει, πέραν του οκταμήνου. 2.Υπό των Λιμενικών Ταμείων παρ’ οις υπηρετεί εις μόνον υπάλληλος και προς αντιμετώπισιν των εκτάκτων αναγκών λειτουργίας αυτών κατά τον χρόνον απουσίας λόγω κανονικής ή αναρρωτικής αδείας, ή τοιαύτης κυήσεως ή αργίας ή διαθεσιμότητος του υπαλλήλου τούτου, επιτρέπεται η πρόσληψις υπαλλήλου επί συμβάσει εργασίας ιδιωτικού δικαίου ωρισμένου χρόνου αντιστοίχου προς τον χρόνον απουσίας του υπαλλήλου. 3.Η παρ. 2 του άρθρ. 3 του παρόντος, ισχύει και δια τους προσλαμβανομένους κατά το παρόν άρθρον υπαλλήλους. Άρθρ.5.-1.Δια τον καθαρισμόν των λιμένων και την περιποίησιν των εν τη χερσαία ζώνη κηπαρίων, επιτρέπεται η παρ’ εκάστου των Λιμενικών Ταμείων πρόσληψις μέχρι 5 κατ’ ανώτατον όριον ημερομισθίων καθαριστών-κηπουρών δι’ έκαστον λιμένα, επί σχέσει εργασίας ιδιωτικού δικαίου ωρισμένου χρόνου, μη υπερβαίνοντος το εξάμηνον κατ’ έτος. Η πρόσληψις τούτων γίνεται δια πράξεως της λιμενικής επιτροπής εγκρινομένης υπό του οικείου Νομάρχου. Δια της αυτής πράξεως καθορίζεται ο χρόνος εργασίας και το ημερομίσθιον ή ωρομίσθιον τούτων, εντός ορίων καθοριζομένων δια κοινής αποφάσεως των Υπουργών Οικονομικών και Δημ. Εργων. 2.Η προηγουμένη παράγραφος εφαρμόζεται μέχρι της υπό των Οργανισμών των καθ’ έκαστα Λιμενικών Ταμείων προβλέψεως ειδικών δια τας ανάγκας ταύτας θέσεων πληρουμένων επί συμβάσει εργασίας ιδιωτικού δικαίου ωρισμένου χρόνου. Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ. 240,07(α) Σελ. 240,07(β) Τεύχος 495-Σελ. 85 Λιμενικά Ταμεία - Λιμενικά Έργα 20.Δ.β.26-27